Athen

Athen er hovedstaden i Hellas. Denne byen ligger på halvøya Attika. Teorier sier at navnet Athen kommer fra byens skytsgudinne, Athena. Dette gammelgreske navnet er i flertallsform og det er et fenomen man finner i flere greske bynavn der byen har vokst frem fra mindre landsbyer. Denne byen er fødestedet for den vesterlandske kultur. Dagens Athen er en storby på nesten 4 millioner mennesker, like mange innbyggere som det er i Norge! Athens historie strekker seg fra neolittisk tid, og i bronsealderen oppsto et mer organisert samfunn. Dette samfunnet var en del av den mykenske plasskulturen. Deretter fulgte den mørke tidsalder. Frem til 640 f.kr. var Athen et kongedømme med en såkalt aristokratisk styreform. I perioden la athenerne Attika under seg. Athen skilte seg ut med et svært stort territorium og under tyrannen Peisistratos begynte byen å markere seg som et sentrum for kunst og håndverk og arkitektur. Athen fortsatte å være en viktig by i hellenistisk tid, men var ikke lenger en uavhengig stat. Etter hvert som byen ble ledende på kultur og utdanning, tiltrakk de filosofiske skolene seg studenter fra store deler av den greske verden – og etter hvert også den romerske. I Antikken, perioden mellom 700.f.kr til 500 e.kr. var dominert av grekerne og romerne. Begge var indoeuropeiske folk som dyrket krig og bygde sin økonomi på slaveri. I Athen var det et demokrati med folkeforsamling der alle frie menn over atten møtte opp. I disse folkeforsamlingene brukte de loddtrekning for å bestemme hvem som skulle styre og sitte i domstolene. Det var kun de militære lederne, strategene ble valgt. Grekerne hadde en rik gudeverden og idrettsleker, teater, arkitektur og kunst var til ære for gudene. Og filosofene Sokrates, Aristoteles og Platon var viktige og fikk betydning for senere europeisk tenking. Rundt 300.f.kr. underla makedonerne seg Hellas. Og Aleksander den store erobret et kjemperike og dermed grunnla Hellenismen. Dette var en sammensmeltning av gresk, persisk, egyptisk og mesopotamisk kultur.

TILBAKE HJEM